Castañéu (Miranda) - Uiquipedia

# Castañéu (Miranda)

### De Uiquipedia

Castañéu de Miranda (Castañedo en castellanu) ye una aldea y una parroquia del conceyu asturianu de Miranda.

Tien una superficie de 6,57 km², na qu'habiten un total de 35 persones (2007), toes elles na misma población, nos barrios de Castañéu Baxu, Castañéu'l Mediu y Castañéu Riba.

L'aldea alcuéntrase a unos 120 metros sobre'l nivel del mar, na oriella'l ríu Narcea. Ta a unos 12,7 kilómetros de Balmonte, la capital del conceyu y llégase a ella pela carretera AS-15, aú se cueye un ramal de 1,5km. a la so esquierda a la altura'l llugar de Villanueva.

Hasta'l sieglu XIX tamién pertenecíen a la parroquia los pueblos de Bárzana y La Veiga, qu'anguañu formen parte les parroquies d'Alava y Soutu los Infantes, en Salas.

La so ilesia; Santa María de Castañéu, data de mediaos del sieglu XVII en que foi reconstruida tres la so destrucción col restu´l pueblu per una gran fana del monte Couriu, argayu que sepultó 13 cases y la ilesia nel añu 1645.

Castañéu de Miranda tá atravesáu pel antiguu camín real de Salas a Belmonte de Miranda que dexó de ser transitáu a mediaos del sieglu XIX nel qu'el ríu Narcea llevó-y la Ponte que lo xunía con La Veiga Castañéu, anguañu la carretera xeneral va pol otru llau del ríu Narcea y crucia esti a l'altor de Bárzana (Salas) y Villanueva (Miranda).

Nel ríu Narcea qu'atraviesa el pueblu de oeste a este hai dellos pozos salmoneros; L'Arenón, Veigaxú, La Peñina, L'Arroxu, La Ponte y ya en Tabláu frente a La Veiga de Castañéu el Fuerte.

Esti artículu ye un entamu, ampliándolu, ayudarás a meyorar la Uiquipedia

Retrieved from "http://ast.wikipedia.org../../../c/a/s/Casta%C3%B1%C3%A9u_%28Miranda%29_f30f.html"

Categoríes: Entamos | Parroquies de Miranda

##### Views

- Artículu
- Discusión
- Revisión actual

##### Buscar

##### Otres llingües

- Español